section_heading: Progonstvo i smrt
paragraph_text: Austrijske vlasti su bile pod stalnim pritiskom osmanske vlade da Gradaščevića što je moguće više udalje od granice. Dana 4. srpnja Gradaščević je prebačen u Osijek gdje je živio gotov pa u kućnom pritvoru. Njegova komunikacija s ostatkom obitelji i zajednicom je bila veoma ograničena, zbog čega se nekoliko puta žalio vlastima. Situacija se ipak vremenom poboljšala, pa je prije nego što je napustio Osijek izjavio lokalnim vlastima da mu je tu prijao boravak. Iako je osjećao duboku žal za domom i nakon što je tek djelomično imao kontrolu nad svojom sudbinom, Gradaščević je ipak održavao svoj ponos i aroganciju. Govorilo se da je živio luksuzno, što je uključivalo i viteška takmičenja sa svojim društvom. Na kraju je pismom zahvaljivao na gostoprimstvu u Osijeku: ''Čim sam prešao na ovo područje i došao pod zaštitu austrijskog cara, bilo mi je određeno boravište u Osijeku; tu sam živio mirno i bio sam zadovoljan... Bilo mi je ovdje vrlo dobro i ja sam sa svakim mogao razgovarati na mom maternjem jeziku, a naročito sam održavao dobre odnose sa brigadnim generalom u Osijeku.''<ref>